Kena maatuul hea nurga alt eest, päike ja lainet suurt ei olnud. Soojem ka kui eile. Kena purjetamisilm. Enamik magas enamus aja.
Prantsuse Atlandi ranniku kõige väiksem sadamaga saar. Viis randa. Talvel kui sadamaid uurisin jäi see välja. Tundus lootusetu lugu. Sügavus 2-3m ja visitors jaoks max 2m ja tõusumõõnaga ka veel. Blogides kirjutati täelisest hullumajast. Nüüd siin ringi liikudes tundus võimalik ja proovimist väärt.
Ongi lahe. Kohti pole kohe üldse. Välissadam on ka täis tuubitud. Kuhu vähegi saab. Sadama tüüpidele peab au andma, hoiavad turvalise ja lasevad kavala näoga rib’dega ringi ja otsivad kuhu veel toppida saaks. Meil siin on seitse laeva ühe poi küljes ja puntras ja küljekuti ja maatuul sadasuhu ning laine ka et põnevam oleks.
Praegu on tõus ja rehkenduse järgi peaks öösel ka kiilu alla vett jääma. Maale ei vii miski, Elektrit ei ole. Praam on kohe kõrval, see siin kitsukeses akvatooriumis keerab veel ringi ka.
Kummipaat läks käiku. Neid siin murdu. Kõik kreblavad kuidas oskavad.
Uskumatu lugu et siin on internet. Ei osanud isegi proovida sest pwd ei antud. Aga ongi vaba ja KÄIB.
Hilinenud kalafilmid siis. Vannipart ehk haigur kalaparves.
Ja teel Concarneausse delfinaariumist läbisõidul.
Palju siit videost paistab aga delfiinid möllavad ja haigrud või mis linnud need on – panevad peakat – pommitavad vett.